วันนี้เรามาทานมื้อง่ายๆสบายๆที่ใครๆก็คุ้นเคย อย่างเอ็มเคสุกี้ แต่วันนี้สุกี้ที่เราคุ้นตาเปลี่ยนไปแล้วค่ะ เพราะวันนี้ที่มาแนะนำไม่ได้มาแนะนำเมนูสุกี้จำเจๆ แต่ช่วงนี้มีสุกี้รสจัดจ้านเอาใจคนชอบทานแซ่บๆกันด้วยล่ะ

เมนูที่เราทานวันนี้อย่างที่เกริ่นไว้ตอนแรกว่าเป็นเมนูสุกี้แซ่บๆ เพราะ เราสามารถเลือกเปลี่ยนนน้ำซุปเป็นซุปต้มยำได้ค่ะ วันนี้เราเลือกสั่งเป็นเซตเล็กก็จะมีลูกชิ้นหมูเอ็มเค หมูทรงเครื่อง เนื้อไก่ เกี๊ยวกุ้ง เอ็มเคฉซลมอน และแซมมาด้วยผักอีกเล็กน้อย  ตัวน้ำซุปบอกเลยว่ารสแซ่บเข้มข้นจริงๆเลยล่ะค่ะ จัดจ้านและหอมเครื่องต้มยำจริงๆ เผ็ด เปรี้ยว เค็ม ครบรสเลย ควรค่าแก่การทดลองเชียว แต่ถ้าทานเพียวๆอาจเค็มนิดๆ ควรสั่งข้าวหรือบะหมี่มาทานคู่กันด้วยกำลังดีค่ะ ชุดนี้ราคา 449 บาท สั่งเพิ่มหมูนุ่ม เป็ดย่าง และบะหมี่ผักอีกจานทาน 3 คนอิ่มกำลังดีเลยค่ะ ใครไม่เคยลองก็มาลองทานดูได้เลยนะคะ จะได้รับความแปลกใหม่แบบที่เราไม่คาดคิดว่าเราจะได้จากเอ็มเคเลยล่ะ อิอิ นอกจากเมนูต้มยำแล้ว ยังมีเมนูบะหมี่เป็ดกระเพราะ ข้าวเป็ดกระเพราะอีกด้วยค่ะ แต่วันนี้ยังไม่ได้ทาน ใครลองมาแล้วกิ๊งขอรอฟังด้วยคนว่าเป็นยังไงนะคะ